I humanvidenskaberne er kvantitative undersøgelsers reliabilitet også en kompleks problematik, da mennesker har bevidsthed og derfor kan opfatte verden forskelligt. Stiller man en gruppe respondenter en række spørgsmål i et spørgeskema, er det ikke nok, at spørgsmålene er ens. De skal også forstås ens. Hvis man er hyret af en chokoladeproducent til at undersøge danskernes favoritchokolade, er det problematisk blot at spørge hvilken chokolade, respondenten foretrækker. Hvis der eksempelvis er forskel på hvor lang tid siden, respondenten sidst har spist chokolade, må det forventes, der også er forskel på, hvor tydeligt et indtryk respondenterne har af chokolade i almindelighed. Respondenter, der spiste chokolade i går, har forventeligt en klar ide om, hvilken chokolade, respondenten foretrækker, mens respondenten, der sjældent spiser chokolade, er afhængig af sin hukommelse. Der er således forskel på svarenes troværdighed, da respondenterne ikke svarer med samme udgangspunkt. Man bør derfor stille krav til undersøgelsesdesignet, som skal tage højde for menneskets bevidsthed. I chokolade-undersøgelsen kan man lade respondenterne spise et udvalg på 10 chokolader inden, der spørges hvilken chokolade, respondenten foretrækker, hvilket giver alle respondenter samme forudsætninger for at besvare spørgsmålet.<ref>{{cite book|title=Survey : Design, stikprøve, spørgeskema, analyse|last=Clement|first=Sanne Lund|publisher=[[Hans Reitzels Forlag]]|year=2017|isbn=9788741264653|editor-last=Frederiksen|editor-first=Morten|editor-link=Morten Frederiksen|location=[[København]]|language=da|chapter=I respondentens sted: Forståelse, viden og hukommelse|issn=2245-4799|editor-last2=Gundelach|editor-first2=Peter|editor-link2=Peter Gundelach|editor-last3=Nielsen|editor-first3=Rikke Skovgaard|editor-link3=Rikke Skovgaard Nielsen}}</ref>
Filosofi